Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 568

(215) Árukapcsolás akkor áll fenn, ha a szállító egy termék értékesítését egy eltérõ termék megvásárlásától teszi függõvé — akár a szállítótól, akár egy általa kijelölt más személytõl. Az elsõ terméket nevezzük „kapcsoló” terméknek, a másodikat pedig „kapcsolt” terméknek. Ha az árukapcsolást nem indokolja objektíven a termékek jellege vagy a kereskedelmi szokás, akkor az ilyen gyakorlat visszaélésnek minõsülhet a 82. cikk alapján.34 A 81. cikk alkalmazható a versenytárs szállítók közötti olyan horizontális megállapodásokra vagy összehangolt magatartásokra, amelyek egy termék értékesítését egy eltérõ termék megvásárlásától teszik függõvé. Az árukapcsolás a 81. cikk hatálya alá tartozó vertikális korlátozásnak is minõsülhet, ha az eredménye egyedüli márkakikötési típusú kötelezettség [lásd (138)—(160) bekezdés] a kapcsolt termék vonatkozásában. Ez az iránymutatás csak az utóbbi helyzetre vonatkozik.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes